**Отчет за дейността през 2019г.**

**на Народно читалище „Светлина-1926” село Сланотрън**

През 2019г., дейността на читалище „Светлина-1926” бе насочена към запазване и развитие на съществуващата художествено-творческа дейност и към утвърждаване на читалището, като съвременно оборудван информационен и културен център, отговарящ на изискванията и потребностите на хората, живеещи в село Сланотрън.

**1.Подържане и развитие материално-техническа база.**

Материално –техническата база на читалището е в добро състояние.

Читалището разполага с три напълно оборудвани компютърни станции, едно мултифункционално устройство и една мултимедия. **2.Информационни и административни услуги предлагани от читалището,развитие на библиотечна дейност(въвеждане на нови или разширяване на съществуващи такива;библиотечен фонд,обогатяване на библиотечния фонд,бр.читатели- възраст).**

Съгласно сключен договор между Фондация глобални библиотеки - България и Агенцията по заетостта читалището ежеседмично получава седмичен бюлетин с актуалните свободни работни места в област Видин. Също така библиотеката към читалището като целева библиотека предлага услуги базирани на информационни и комуникационни технологии (ИКТ) .

е- заетост

е- здраве

е- образование / наука

е- култура и др.

Библиотечния фонд е 9631 регистрационни единици.

Читателите са 45 на възраст от 7г. до 78г.

Развитието на библиотечната дейност остава един от основните приоритети на читалище „Светлина-1926”. През 2019 година библиотекаря на читалището активно участваше в обучения по проект

„Живи човешки съкровища на трансграничния регион”,к**од на проекта:** **ROBG-581 ,**съфинансиран от ЕС чрез ЕФРР в рамките на Програма Интерреr V-A Румъния - България и проект „Живи човешки съкровища”, **код на проекта:ROBG-358**  финансиран по Програма Интерреr V-A Румъния - България

**3.Художествено- творческа дейност:състави/групи/ансамбли/оркестри – брой,вид,постоянни,временни;брой участници в тях,възраст.**

Към читалище „Светлина-1926” съществуват два постоянни самодейни състава.

Танцов състав за автентичен фолклор „Минерал” с ръководител Илия Йонов - участниците са 10 на брой на възраст от 54г. до 75г. и певческа група „Минерал” с ръководител Веселинка Георгиева участниците са 15 на брой на възраст от 52г. до 78г.Самодейци от певческа група „Минерал”

активно се включиха в обучение по песнопойство .Безвъзмездно ни бяха предоставени 15 броя носии за изпълнителив проект „Живи човешки съкровища” ,**код на проекта:ROBG – 358** финансиран по Програма Интерреr V-A Румъния – България .

**4.Събития и инициативи,организирани от читалището през 2019г.(степен на изпълнение на културния календар на читалището за изтеклата година).**

И през изтеклата година съставите продължиха да развиват своята дейност и реализираха множество участия, както в инициативи организирани от други институции, така и в празници организирани от читалище „Светлина-1926”.

В изпълнение на местния културен календар за 2019г. читалището бе организатор на множество празнични прояви и събития,

 „Празника на читалището”, „Бабин ден”, „Трифон Зарезан”, ”Деня на зетовете”, „Баба Марта”, „ Ден на самодееца”, „Международния ден на жената” , „Деня на пролетта”, „Коледа и Нова година”.

 **5.Участие на читалището в инициативи на други организации и институции(участия в събития организирани от Общината;участие на съставите към читалището в регионални и национални събори и фестивали;участие на служителите в обучения и др.**

Читалището активно се включи и в инициативи организирани през 2019г. от други организации или институции. Най-важните от тях са следните:

-Участие в празника по случай „Йорданов ден „ и „ Бабин ден „ с.Капитановци;

- Участие в празника по случай „Баба марта” гр. Видин;

- Участие в Историческа възстановка по случай Националният празник на България 3-ти март гр.Видин;

- Среща с туроператори гр. Видин;

-Участие в Поход срещу диабета гр. Видин;

-Участие в десети – юбилеен Международен фолклорен фестивал „Гергьовден” с.Антимово;

-Участие в „Празник на носията” с.Неговановци;

-Участие в Традиционен събор „Свети дух” с.Кошава ;

-Участие във фолклорен събор”Хоп троп на хорото” с.Иново;

-Участие във фолклорен фестивал с.Четате Република Румъния;

-Участие в осми фестивал на изкуствата „ Дунавски вълни” гр.Видин

-Участие в Традиционен събор „Успение Богородично „ с.Сланотрън;

-Участие във „ Видински панаир „ гр.Видин;

-Участие във фолклорен събор „Бащино огнище с корени вековни” с.Винарово;

-Участие във фестивал „Изкуство и култура” гр.Видин ;

-Участие в пътуващ фестивал”Живи човешки съкровища”,с.Боровци, с.Замфирово , с.Лехчево , гр.Чипровци , гр.Вършец и с.Капитановци;

- Участие в Общонароден трансграничен събор на автентичната култура гр.Белоградчик.

Активно се включихме и в поредната инициатива на Община Видин- фолклорен събор „Бъдник”.

Читалище „Светлина-1926” е активен член на сдружението „Видински Общински фонд „Читалища” Това е сдружение на всички читалища в Общината, като индивидуални членове в него са и представители на Общинска администрация- Видин и РЕКИЦ „Читалища”. Сдружението работи упорито, като обединява усилията на всички свои членове, защото това е единственият начин да се изгради устойчив капацитет да кандидатстваме и да работим по програми-национални и европейски, които да са насочени към устойчивото развитие на отделните читалища и населени места.

В заключение бих искал да обобщя, че през 2019г. Читалище „Светлина-1926” наред с традиционните дейности, насочени към съхраняване и обогатяване на местните традиции и фолклор и развитие на библиотечната дейност, продължи да бъде основен културно-информационен център в село Сланотрън, който ни дава самочувствие на модерна и отговаряща на потребностите на хората, институция.